Document ID: 32000R2287

Komisjoni määrus (EÜ) nr 2287/2000,
13. oktoober 2000,
millega muudetakse määrust (EMÜ) nr 3846/87, millega kehtestatakse põllumajandustoodete nomenklatuur eksporditoetuste jaoks, ja määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artikli 31 lõiget 14,
ning arvestades järgmist:
(1) Komisjoni määrusega (EMÜ) nr 3846/87 [3] (viimati muudetud määrusega (EÜ) nr 1000/2000 [4]) on koondnomenklatuuri alusel kehtestatud põllumajandustoodete nomenklatuur eksporditoetuste jaoks.
(2) Eksporditoetuste nomenklatuuris sätestatakse praegu ainult minimaalne rasvasisaldus. Pidades silmas, et Codex Alimentarius’e komisjon kehtestas oma 1999. aasta 28. juuni - 3. juuli istungjärgul teatavate piimatoodete suhtes rahvusvahelises kaubanduses üldtunnustatud ja üldiselt kohaldatava minimaalse piimavalgu sisalduse, tuleks nomenklatuuri muuta, lisades sellesse kõnealuste toodete puhul sama minimaalse valgusisalduse ja maksimaalse veesisalduse.
(3) Lihtsustamise huvides tuleks välja jätta koodid, mis käsitlevad tooteid, mille puhul enam eksporditoetust ei maksta või mille jaoks ei ole pärast 1995. aasta juulit esitatud litsentsitaotlusi. Lisaks sellele tuleks kaotada teatavate segasöötade koostises oleva lõssipulbri puhul antav eksporditoetus (ja vastavad koodid välja jätta), kuna nimetatud toodetele antakse abi lõssipulbri lisamisel segasöötadele.
(4) Komisjoni määruse (EÜ) nr 174/1999 [5] (viimati muudetud määrusega (EÜ) nr 1961/2000 [6]) II lisas sätestatakse tooterühmad, mille puhul antakse teatud tingimustel eksporditoetust muu toote kohta kui see, mille kohta on eksporditoetus eelnevalt kinnitatud. Lisa tuleks kohandada kooskõlas ettepandud muudatustega.
(5) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määruse (EMÜ) nr 3846/87 I lisa 9. jagu järgmiselt.
1. CN-koode 0401-0405 käsitlev teave asendatakse käesoleva määruse I lisas esitatud teabega.
2. CN-koodi 2309 käsitlev teave jäetakse välja.
3. Joonealune märkus 8 asendatakse järgmisega:
"(8) Eksporditoetust ei maksta, kui kõnealuse koodi alla kuuluvate toodete piimavalgu sisaldus (lämmastikusisaldus × 6,38) rasvata piimakuivaines on alla 34 %. Eksporditoetust ei maksta, kui kõnealuse koodi alla kuuluvate pulbriliste toodete veesisaldus on toote massist üle 5 %."
4. Joonealused märkused 2 ja 9 jäetakse välja.
Artikkel 2
Määruse (EÜ) nr 174/1999 II lisa asendatakse käesoleva määruse II lisaga.
Artikkel 3
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. oktoober 2000

Labels: 3
17
6